**Tájékoztató a vészhelyzeti intézkedésekről szóló SZFHÁT/36453/2021 – ITM egyedi miniszteri határozattal összefüggésben normatíva elszámolhatóságával kapcsolatban**

Mint ismeretes a 2021. március 5-i keltezésű, címben megjelölt egyedi miniszteri határozat rendelkezett a 2021. március 8-tól 2021. április 7-ig terjedő időszakban a közismereti és szakmai oktatás kizárólag on-line módon, digitális munkarendben történő megszervezési kötelezettségről.

A szakképzési munkaszerződéssel rendelkező tanuló esetén (ideértve a tanulószerződéssel rendelkező tanulót is) a duális képzőhely/gyakorlati képzőhely – szükség esetén a szakképző intézmény bevonásával – a szakirányú oktatást/gyakorlati oktatást on-line módon, digitális munkarendben szervezi/szervezheti meg.

Az Egyedi miniszteri határozat előbbiekben ismertetett része alapján a digitális oktatás kiterjed tehát a duális képzőhelyen/gyakorlati képzőhelyen folyó oktatásra is, így a képzési program szerinti **vállalatnál/vállalkozásnál töltendő napokra** (**digitális oktatás megszervezése esetén**) **a kedvezmények érvényesíthetőek** azzal, hogy a **munkabért** továbbra is **folyósítani kell a duális képzőnek.**

A jelen minisztériumi tájékoztatás tehát hasonlóan rendelkezik a tavaly tavasszal alkalmazott eljárásrendhez.